Publication: Magyar Közlöny
Issue: MK-1999-24 (Year: 1999, Number: 24)
Era: 1990-2004
Section: nyilvántartásról szóló 68/1993. (V. 5.) Korm. rendelet (a továbbiakban: R.) 11. §-ának (1) bekezdése] és az R. 6. §-ának
Paragraph Index: 92

c) iskolarendszeren kívüli oktatás keretében szerzett szakképesítés: az adatszolgáltató közigazgatási szervnek itt azt kell jeleznie, hogy a köztisztviselői tevékenység ellátására szervezett állás betöltéséhez milyen további szaktanfolyami szakképesítést ír elő; — egyéb feltételek: az adatszolgáltató szervnek itt azokat a fontos további információkat kell jeleznie, amelyek az álláshely, illetve feladatkör betöltésével kapcsolatban elengedhetetlenül szükségesek, például = az álláshelyet a megüresedéstől számított 15 napon belül nem töltötték ugyan be, de a közeli jövőben (konkrét dátummal!) biztosan betöltésre kerül, mert például az áthelyezés már folyamatban van, = az álláshelyet a megüresedéstől számított 15 napon belül nem töltötték be, de felvételi tilalom, létszámzárlat miatt meghatározott időpontig (konkrét dátum!) nem tudják betölteni, = olyan, a munkáltató által fontosnak tartott közlendők, amelyek magával az állással, illetve az azon létesítendő közszolgálati jogviszonnyal kapcsolatosak: – az állás tartós távollét miatt üres, a feladatokat helyettesítéssel, határozott időre szóló közszolgálati jogviszonyba történő kinevezéssel lehet ellátni, – a foglalkoztatás nem teljes munkaidőben történik, a munkarend, munkaidő-beosztás sajátosságai, – az ellátandó feladatokhoz megkívánt szakmai gyakorlat, idegennyelv-ismeret, speciális szakismeret, – az állás betöltőjének biztosítható juttatások, támogatások (pl. lakás, letelepedési hozzájárulás stb.), – a munkakör speciális jellegzetességei. I/3. Az álláshely — megüresedésének időpontja: az adatszolgáltató szervnek itt a TARTINFO MSZ IV/1. pont utolsó mondata szerinti időpontot kell közölnie; ebben a pontban közölheti az adatszolgáltató szerv az álláshely betölthetőségének kezdő időpontját is; — azonosítószáma: az adatszolgáltató közigazgatási szerv által képzett három jegyből álló, folyamatosan emelkedő, numerikus számsor, arab számokkal, 0-val felöltve (pl. 001, … 021). Ha a KTV TARTINFO MSZ megjelenése előtt nem 001-gyel kezdődött az adatszolgáltató szerv által jelentett üres állások számozása, a korábban már kiadott szám újra nem ismételhető meg. Az üres állás azonosítószámának meg kell egyeznie az állás betöltéséről szóló jelentésben szereplő azonosítószámmal. I/4. Történt-e pályázat kiírása az álláshely betöltésére: (igen—nem válaszok közül kell választani): Ha a válasz igen, az alábbi rovatokban is szerepelnie kell adatoknak: Pályázat — kiírásának időpontja: dátum: év, hónap, nap, — benyújtásának határideje: dátum: év, hónap, nap. Mindkét időpontot teljes felelősséggel az adatszolgáltató közigazgatási szerv állapítja meg naptári dátum: év, hónap, nap formában. A „benyújtásának határideje” dátumnak azonosnak kell lennie mind a közzé teendő pályázati felhívásban, mind ebben a pontban. A pályázati felhívást (6. számú függelék) a jelentéshez csatolni kell a Belügyminisztérium hivatalos lapjában történő közzététel érdekében (kitöltésére vonatkozó tájékoztatás a 8. pontban található). A pályázati felhívás és az üres álláshelyre vonatkozó munkáltató által megjelölt egyéb feltétel nem tartalmazhat olyan kitételt, amely bármely jogszabályba ütközne, e körben a jogszerűség vizsgálatát az adatgyűjtő végzi el. I/5. A munkáltató aláírása: keltezés és olvasható aláírás.

Source: https://magyarkozlony.hu/hivatalos-lapok/ff54896e37af0c7ee2a54001f051e61b3b6fac03/dokumentumok/2d5c6887a005220500796cb77f04137bbc953037/letoltes